Ushairi 

1.
 SHAIRI  ‘A’.

Umekata mti mtima

Umeangukia nyumba yako

Umeziba mto hasira

Nyumba yako sasa mafurikoni

Na utahama

Watoto Wakukimbia

Mbuzi kumkaribia chui

Alijigeuza Panya

Akalia kulikuwa na pala

Kichwani

Mchawi  kutaka sana kutisha

Alijigeuza Simba

Akalia na risasi kichwani

Jongoo kutaka sana kukimbia

Aliomba miguu elfu

Akaachwa na nyoka

Hadija wapi sasa yatakwenda 

Bwanako kumpa sumu ?

Hadija umeshika nyoka kwa mkia

Hadija umepitia nyuma ya punda

SHAIRI ‘B’

Piteni jamani, Piteni haraka

Nendeni, nendeni huko mwendako

Mimi haraka, haraka sina

Mzigo wangu, mzigo mzito mno

Na chini sitaki kuweka

Vijana kwa nini hampiti ?

Kwa nini mwanicheka kisogo ?

Mzigo niliobeba haupo.

Lakini umenipinda ngongo na 

Nendako

Haya piteni ! Piteni haraka ! Heei !

Mwafikiri mwaniacha nyuma !

Njia ya maisha ni moja tu.

Huko mwendako ndiko nilikotoka

Na nilipofikia wengi wenu

Hawatafika.

Kula nimekula na sasa mwasema

Niko nyuma ya wakati

Lakini kama mungepita mbele

Na uso wangu kutazama

Ningewambia siti miaka

Mingi.

 (a) Haya ni mashairi ya aina gani ? Toa saabu







(b) Washairi hawa wawili wanalalamika. Yafafanue malalamishi yao




(c) Onyesha jinsi kinaya kinavyojitokeza katika tungo hizi mbili




(d) Ni vipi Hadija :-

     

(i) Amekata mti mtima ?

        
(ii) Amepita nyuma ya Punda







(al.2)

(e) Toa mifano 2 ya uhuru wa mashairi kwa kurejelea mashairi haya




(f) Kwa kurejelea shairi ‘B’ eleza maana ya:-

     (i) Mzigo











(ii) Siri











(iii) Kula nimekula










 
(iv) Niko nyuma ya wakati








2.    
     Sinisumbuwe akili, nakusihi e mwandani.

Afya yangu dhahili, mno nataka amani

Nawe umenikabili, nenende sipitalini

Sisi tokea azali, twende zetu mizumuni

Nifwateni sipitali, na dawa ziko nyumbani?

Mababu hawakujali, wajihisipo tabani

Tuna dawa za asili, hupati sipitalini

Kwa nguvu za kirijali, Mkuyati uamini

Kaafuri pia kali, dawa ya ndwele fulani

Nifuateni sipitali, na dawa ziko nyumbani?

Mtu akiwa hali, tumbo lina walakini,

Dawa yake ni subili, au zongo huanoni

Zabadili pia sahali, kwa maradhi yalo ndani

Au kwenda wasaili, wenyewe walo pangani

Nifwateni sipitali, na dawa ziko nyumbani?

Mtu kwenda sipitali, ni kutojuwa yakini

Daktari k’ona mwili, tanena kensa tumboni

Visu visitiwe makali, tayari kwa pirisheni

Ukatwe  kama fagili, tumbo nyangwe na maini

Nifuateni sipitalini, na dawa ziko nyumbani?

Japo maradhi dhalili, kutenguliwa tegoni

Yakifika sipitali, huwa hayana kifani

Wambiwa damu kaliti, ndugu msaidieni

Watu wakitaamali, kumbe ndiyo bunani

Nifwateni sipitali, na dawa ziko nyumbani?

Mizimu wakupa kweli, Wakueleze undani.

Maradhiyo ni ajali, yataka vitu thamani

Utete huku wawili, wa manjano na kijani

Matunda pia asali, vitu vyae shamoni

Nifuateni sipati, na dawa zi langoni?

Maswali

(a) Lipe shairi hili kichwa mwafaka









(b) Mtunzi alikuwa na lengo gani alipotunga shairi hili







(c) Mbona mshairi hataki kwenda hospitalini








(d) Eleza umbo la shairi hili 








(al. 6
(e) Kwa nini mshairi alitumia ritifaa katika ushairi ?







(f) Andika maana ya maneno haya kama yalivyotumiwa kwenye shairi :-

(i) Dhalili –.............................................................................................................................


(ii) Azali -...............................................................................................................................

(iii) Sahali -..........................................................................................................................


(iv) Tumbo nyanywe
.............................................................................................................

3. 
WAFULA KABILIANA NA KISU
Ee mpwa wangu,

Kwetu  hakuna muoga,

Uoga ukikufikia, huenda ni wa akina mamayo,

Fahali tulichinja ili uwe mwanamme,

Eewe mpwa wangu, kisu kikali ajabu !

Iwapo utatingiza kichwa,

Uhamie kwa wasiotahiri.

Wanaume wa mbari yetu,

Si waoga wa kisu,

Wao hukatwa kuanzia macheo hadi machweo,

Wewe ndiye wa kwanza,

Iwapo utashindwa,

Wasichana wote,

Watakucheka,

Ubaki msununu,

Simama jiwe liwe juu,

Ndege zote ziangamie.

Simu nimeipokea,

Ngariba alilala jikoni,

Visu ametia makali,

Wewe ndiye wangojewa,

Hadharani utasimama,

Macho yote yawe kwako,

Iwapo haustahimili kisu,

Jiuzulu sasa mpwa wangu,

Hakika sasa mpwa wangu,

Hakika tutakusamehe, mwaka kesho unakuja.

Asubuhi ndio hii,

Mama mtoto aamushwe,

Upweke ni uvundo,

Iwapo utatikisa kichwa,

Iwapo wewe ni mme,

Kabiliana na kisu kikali,

Hakika ni kikali!

Kweli ni kikali!

Wengi wasema ni kikali!

Fika huko uone ukali!

Mbuzi utapata,

Na hata shamba la mahindi,

Simama imara,

Usiende kwa wasiotahiri

Maswali

    
(a) Hili ni shairi la aina gani ? Thibitisha








    
(b) Ni nani anayeimba shairi hili na analiimba kwa nani ?






    
(c) Toa ithibati kwenye shairi hili kuthibitisha kuwa msimulizi ana taasubi za kiume


    
(d) Taja kwa kutolea mifano mbinu zozote nne za uandishi katika shairi hili



    
(e) Taja shughuli zozote mbili za kiuchumi za jamii inayorejelewa katika shairi hili


    
(f) Eleza kwa mifano, uhuru wa kishairi katika shairi hili






   
 (g) Msamiati ufuatao umetumika kwa maana gani katika shairi hili ?




 
   
(i) Mbari

 
   
(ii) Msununu

    
 
 (iii) Ngariba

  
  
(iv) Uvundo

4.
 HATIMA YANGU

1. 
Mke wangu wameshanipoka

Ndugu zangu, wamedai ububu

Wazazi kuzoea kunigombeza

2. 
Juzi mali lilimbikiza

Furaha lilitanda

Makanwa yalijaziwa

Hoi hoi ikawa desturi

3.
 Kilabu tulikwenda

Nyama tulichoma

Mahali tulizuru

Tuliteremsha!

4. 
Leo mambo yamenigeuka

Wao masahibu siwaoni

Matumbo yakaninguruma

Kama radi ya mvua

5. 
Nyumbani nimebaki pweke

Mke  amenitoroka

Watoto wameparara

Skuli kugharamia

Imegeuka balaa belua

6. 
Ndipo nimeamua

Afadhali kitanzi badala ya balaa

Kumbe kupanga ndiyo maana

Maisha na waasia

(a) Eleza mambo muhimu yanayoelezwa katika shairi hili






(b) Fafanua sifa mbili za anayezungumza katika shairi






(c) Dondoa na ufafanue mbinu zozote mbili za lugha katika shairi hili




(d) Eleza maana ya:-

(i) Ndugu zangu wamedai ububu








(ii) Kumbe kupanga ndiyo maana








5.     1. Nitampa nani, sauti yangu ya dhati


    Kwa kipimo gani, ingawa kiwakatiti


    Amefanya nini, la kutetea umati



Kipimo ni kipi?


2. Yupi wa maani, asosita katikati


    Alo na maoni, yasojua gatigati


    Atazame chini, kwa kile ule wakati



Kipimo ni kipi?


3. Alo mzalendo, atambuaye shuruti

                 Asiye mafundo, asojua mangiriti


     Anoshika pendo, hata katika mauti



Kipimo ni kipi?


4. Kipimo ni kipi, changu mimi kudhibiti


    Utu uko wapi, ni wapi unapoketi


    Nje kwa mkwapi, au ndani kwa buheti



Kipimo ni kipi?

Maswali 


a) Eleza umbo la shairi hili











b) Taja na ueleze jinsi mwandishi alivyotumia uhuru wa ushairi






c) Eleza ujumbe unaowasilishwa na mshairi









d) Andika ubeti wa tatu katika lugha ya nathari








e) Taja bahari tatu zinazojitokeza katika shairi na utoe sababu






f) Eleza msamiati ufuatao kama ulivyotumika katika shairi hili







i) Katiti













ii) Gatigati













iii) Mangiriti











6. 

KIPI NIKITENDE?

. 

Tayari ni sarakani, niambie yote johara,

Mosi nimpe shukrani, kanizaa bira zira,

Wapo haiko hisani, ningefaa kwa uparara,

Kipi takachokitenda, ni nene heko kwa mama?

.

 Miezi tisa tumboni, yote nina kajinyima,

Kanikopa uchunguni, safari ndefu kazima’

Kama kinda kiotani, kiniasa huyu mama’

Kipi takachokitenda, ninene heko mama ?

. 

Baba siku jana madadi, kawa vingaito mambo,
Kaolewa na asadi, kachalazwa kwa wimbombo,

Kaona – bali jadili, kuchao puani bombo,

Kipi takachokitenda, ninene heko mama?

. 

Kila kuchao zarani, kupalilia kondeni,

Kachanika  mpinini, chungu povuka motoni,

Kaviyariya fingani, kinijali jikoni,

Kipi tukachokitenda , ninene heko mama?

. 

Wa siku hizi vijana, wakahujuru nyumbani,

Wengine wao jagina, kawa lofa mutaani,

Hali ukashiba nina, afikapo tu, “kongoni!”
Kipi takachokitenda, ninene heko mama?

. 

Nawe bwana siwe maya, vita hasha kiwa kombo,

Tena simfanye yaya, ya kikoa ndio mambo,

Simtende ya hizaya, siwe mwao kila jambo,

Kipi takachokitenda, ninene heko mama?

. 

Sasa jamvi nakuja, kisa nimesakarika,

Naomba niliyotaja, tatia manani kaka,

Nenayo yasiwe ngoja, ili nipokee baraka,

Mema nitamtendea, apate futahi pia.

Maswali

(a) Eleza umbo la shairi hili











(b) Kwa nini msanii amshukuru mamaye ?









(c) Ni kina nani wanaokashifiwa na msanii ? Kwa nini ?







(d) Onyesha tofauti katika ujumbe iliyoko katika beti nne za kwanza na mbili zinazofuata



(e) Toa majina mengine yenye maana sawa na haya yaliyotumiwa katika shairi hili :

    

(i) Mama

   

 (ii) Dawati

    

(iii) Imara/thabiti

(f) Eleza maana ya maneno haya kama yalivyotumika kaika shairi:



 

   

 (i) Kawa vangaito mambo

    

(ii) Wimbombo

   

 (iii) Kongoni








7. 
Soma shairi hili kisha ujibu maswali yanayofuata

MWANAMKE

1. 
Namwona yu shambani,

Na jembe mkononi,

Analima,

Mwanamama,

Mavuno si yake,

Ni ya mume wake.

2. 
Namwona viwandani,

Pia maofisini,

Yu kazini,

Hamkani,

Anabaguliwa,

Na anaonewa.

3. 
Namwona yu nyumbnai,

Mpishi wa jikoni,

Yaya yeye,

Dobi yeye,

Hakuna malipo,

Likizo haipo.

4. 
Namwona kitandani,

Yu uchi maungoni.
Ni mrembo 

Kama chombo,

Chenye ushawishi,

Mzima utashi.

5.
 Namwona mkekani,

Yuwamo uzazini,

Apumua,

Augua,

Kilio cha kite,

Cha mpiga pute.

6.   
Kwa nini mwanamke,

Ni  yeye peke yake,

Heshimaye,

Haki anakosa,

Kwa kweli ni kosa

(Muhammed Seif Khatib)

7.
(a) “Shairi hili ni la kukatisha tamaa”. Fafanua dai hili kwa kutoa mifano minne


(b) Eleza umbo la shairi hili









(c) Andika ubeti wa tatu katika lugha ya nathari






(d) Taja tamathali ya usemi iliyotawala katika shairi zima utoe mifano miwili ya jinsi    

        ilivyotumika










(e) Onyesha mifano miwili ya ubabadume inayojitokeza katika shairi hili



(f) Eleza maana ya maneno yafuatayo jinsi yalivyotumiwa katika shairi:

    
    (i) mzima utashi










               (ii) maungoni


8.

KIACHE KINACHONG’AA
Katu siwe na harara, wala moyo kukupapa,

Usichukue hasira, na moyo kutapa-tapa,

Utaharibu na sura, mwishowe uende kapa,

Kiache kinachokwepa, mbeleye kina madhara

Mbeleye kina madhara, kile kinachokukukwepa, 

Mbele yake ni hasara, si chema kitakutupa,

Hutaipata ijara, kuchuma ama kukopa,

Kiache kinachokwepa, mbeleye kina madhara

Hicho jangwa la Sahara, si mnofu ni mfupa,

Hakina njema ishara, humtupa mwenye pupa,

Kibovu kama tambara, hupasuka kama chupa,

Kiache kinachokwepa, mbeleye kina madhara

Kitaleta ufukura, si huko wala si hapa,

Kina mengi mazingira, na mbele kitakuchapa,

Sijitie usogora, ukavimbisha mishipa,

Kiache kinachokwepa, mbeleye kina madhara

Si kazi yenye ujira, mshahara kukulipa,

Ya cheo chenye kinara, na heshima wakikupa,

Mbele haina imara, japo leo wajitapa,

Kiache kinachokwepa, mbeleye kina madhara

Japo kazi ya biashara, kutwa wauza makopa,

Uwe mtu na kipara, Mwananchi ama Yuripa,

Bora uwe na busara, fedha tajaza mapipa,

Kiache kinachokwepa, mbeleye kina madhara

Usione kinang’ara, huku chapiga marapa,

Ukimbilie kupora, moyo wako kukuzipa,

Kitakugeuza chura, mbele yake utaapa,

Kiache kinachokwepa, mbeleye kina madhara

Usitupe sarara, nyuma kisogo kuipa,

Ukaenda kwa papara, kiumbe mbele kitanepa,

Kwanza tumia fikira, uchague njema  chapa,

Kiache kinachokwepa, mbeleye kina madhara

Na sisemi masihara, hakika kweli nawapa

Mlio pwani na bara, wa Mufindi na wa lupa

Maneno haya kitara, muarifu na Wachepa,

Kiache kinachokwepa, mbeleye kina madhara

Tamati niliyochora, ya shikeni si kuepa

Kisha muwe na basira, na Mola kumuogopa,

Kinachokwepa si nyara, ufunge ndani ya kwapa,

Kiache kinachokwepa, mbeleye kina madhara

     
(a) Eleza hii ni bahari gani ya shairi









    
(b) Eleza dhamira ya mshairi










    
(c) Fafanua hasara nne zinazoletwa na tamaa - vile  ving’aavyo






    
(d) Taja na ueleze mbinu mbili za kifasihi zilizotumika katika shairi 





    
(e) Andika ubeti wa tano katika lugha ya nathari 








    
(f) Eleza maana ya maneno haya kama yalivyotumika katika shairi





         

(i) Kuchuma

         

(ii) Kisogo kuipa

9.
 Alipokwenda kwao,  mamaye alimwambia,

Nipa fedha au nguo, nataka kwenda tumia!

Nikosapo hivi leo, nipa kisu tajitia ! 

Huzunguka akilia kwa maana ya uketo

Ndipo mamaye kawaza, pamwe na kuzingatia,

Fedha zako umesoza, na leo zimekwisha,

Kisu sikukukataza, twaa upate jitia!

Mbele zangu n’ondokea! Wende na ukiwa wako!

Ulipogeuka nondo, nguo ukazingilia,

Kakaka kwa vishindo, usisaze hata moya,

Leo wanuka uvundo, wambeja  wakukimbia!

Mbele zangu n’ondokea ! Wende na ukiwa wako!

Ukijigeuza nyama, kama Simba ukilia,

Watumwa ukawaegema, ukawla wote pia,

Pasi kuona huruma, kutoa wahurumia,

Mbona hukuzingatia? Wende na ukiwa wako!

Si mimi naliokupa, ukata huo, sikia!

Kwamba utakuja hapa, nipate kuondolea,

Naapa thama, naapa, sina la kukutendea!

Mbele zangu n’ondokea! Wende na ukiwa wako!

Tamati, nalikomile, ni hayo nalokwambia,

Hapahitaji kelele na kujirisha mabaya,

Na kwamba yakutukie, sema yapate n’elea!

Zidi radhi kuniwea ! Wende na ukiwa wako!

Maswali

     
(a) Lipe shairi hili anwani mwafaka 









    
(b) Ni maudhui gani yanayojitokeza katika shairi hili







     
(c) Taja na ueleze tabia za mnenewa katika shairi hili







    
(d) Mshairi ametumia uhuru wa utunzi. Taja sehemu mbili alikotumia uhuru huo



   
 (e) Eleza umbo la shairi hili










    
(f) Eleza maana ya maneno yafuatayo kama yalivyotumiwa katika shairi :-




       

(i) Uketo

      

(ii) Ukata

10
. Soma shairi lifuatalo kisha ujibu maswali

Msituni nikakuta, nyuki wamo mzingani,

Kwa juhudi wanakita, mara nje mara ndani,

Husuda wameikata, hata hawasengenyani,

Nyuki ni wadudu duni, wanashinda kwa umoja

Mchwa nao nikaona, wamejenga masikani,

Wafanya bidii sana, uvivu hawatamani,

Wao husaidiana, tena hawadanganyani,

Mchwa wadudu wa chini, wanaishi kwa umoja

Nalo jeshi la siafu, hutandawaa njiani,

Laenda bila ya hofu, maana ajiamini,

Silaha zao dhaifu, meno, tena hawaoni

Wa kuwatadia nini ? Kwani wanao umoja.

Nao chungu wachukuzi, nyama warima njiani,

Masikini wapagazi, mizigo yao kichwani,

Ingawa si wachokozi, wakali ukiwahini,

Katu hawafarakani, wanadamu kwa umoja.

Sisi ni wana Adamu, mbona hatusikizani,

Tusitietie hamu, ukubwa kuutamani,

Wachache wataalamu, tuwasadi kwa imani,

Hii “Huyu awezani,” yatuvunjia umoja

Maswali

 
(a) Lipe shairi hili anwani mwafaka.










(b) Ni sifa zipi nne zinazopewa wanaozungumza.








(c) Onyesha jinsi mwandishi alivyotumia uhuru wake katika shairi hili.





(d) Eleza muundo wa shairi hili.










(e) Andika ubeti wa mwisho kwa lugha nathari.








(f) Taja mafunzo mawili unayopata kutokana na wahusika wanaozungumziwa.




(g) Eleza maana ya maneno yafuatayo kama yalivyotumiwa katika shairi hilo.



    

(i) Chungu

    

(ii) Tuwasadi

11. 
Soma shairi lifuatalo  kisha ujibu maswali. 





Twamshukuru Mwenyezi. Kamwe wingi ukarimu

Alo na kiti cha enzi, Mola wetu akramu

Kutupa kitu azizi , lugha kutakalamu

Lugha ni kitu kitamu, ujuwapo kutumia

Lugha mkuu mlezi , aleaye binadamu 

Hata wanyama ja mbuzi, wema lugha wafahamu

Hafuguwa simulizi, izaayo tabasamu

Lugha huwa ni imamu, ujuwapo kutumia

                             (3) Lugha hodari mkwezi, akweaye tata ngumu

                                   Huzifyeka pingamizi, zizushazo uhasama

                                   Ikazidisha mapenzi, wapendanao kudumu

                                   Lugha huyeyusha sumu, ujuwapo kutumia

(4) Lugha ndiye mpagazi, mazito kuyahudumu 

Pia hupanga vizazi, pasi mbari kudhulumu 

Aidha hufanya kazi, ikawa mustakumu

Lugha kwayo ni timamu, ujuwapo kutumia

(5) Lugha ni mpelelezi, maovu kuwakasimu

Huwatowa palo wazi, kashuhudia  kaumu

Yasifiwa na wajuzi, kuwa ni kitu adhimu

Lugha mkuu hakimu, ujuwapo kutumia

(6) Lugha huizuwa kazi, kutatiza mahakimu

Huwaacha kanwa wazi, wakili kitakalamu 

Muhalifu na jambazi, wakaishinda hukumu

Urongo huwa timamu, ujuwapo kutumia

(7) Lugha iwe ni kiongozi, Kizungu au Kiamu

Iwekapo waziwazi, silabi na tarakimu

Huyakimu maongezi,yakasikizwa kwa hamu

Lugha huwa ni muhimu, ujuwapo kutumia.

(8) Lugha ni mapinduzi, wanyonge na wajukumu 

Kadhalika ni jahazi, ya nahodha muhitimu

Kufa maji haiwezi, si vina si miizamu

Lugha maji zam-zamu, ujuwapo kutumia

Maswali.

(a) Eleza maudhui ya shairi hili 










(b) Eleza muundo wa shairi hili 










(c) Andika ubeti wa nne katika lugha ya nadhari/ nadharia 






(d) Taja huku ukitoa mifano, mbinu tatu za lugha alizotumia mshairi kuwasilisha ujumbe 


(e) Eleza maana ya msamiati kama ulivyotumika

(i) Azizi











(ii) Uhasimu











(iii) Adimu. 










12. 
Soma mashairi yafuatayo kisha ujibu maswali :-

SHAIRI A:

Tunda la elimu zote, wasema wanazuoni,

Ni kwamba  mtu apate, kumtambua manani.

Ndipo hadhi aipate, akumbukwe duniani.

Elimu bila ukweli, haizidi asilani

Giza na nuru muhali, katu havitengamani,

Uwongo uje kwa ukweli, itue nuru moyoni.

Elimu ni kama mali, haichoshi kutamani,

Ni bora yashinda mali, taji la wanazuoni,

Elimu njema miali, iangazayo gizani.

Mtu hachomwi na mwiba, na viatu mguuni,

Ulimwengu una miiba, tele tele majiani,

Elimu ukiishiba, U salama duniani.

Wafu ni wasiosoma, watazikwa ardhini,

Hai ndio waulama, wapaao maangani,

Elimu jambo adhima, aso nayo maskini

Elimu ina malipo, utayalipwa mwishoni

Pale uitafutapo,  ujira usitamani

Mwanachuoni afapo, mbingu huwa na huzuni.

Haki ya kuheshimiwa, ni yao wanachuoni,

Wao wameongolewa, na ni taa duniani.

Kweli wanapojua, watoe bila kuhini.

Elimu bila amali, mti usio majani,

Haumtii kivuli, aukaliaye chini,

Inakuwa mushkeli, wa kushuri insani,

SHAIRI B

Inakera moyo

Hii anga ambayo

Huwasonya njiani

Watokao mashambani

Wa kusalimu kwa bashasha

Wanaoshinda kivulini.

Chini ya mwembe

Wa umma.

Inakera moyo

Hii sebule ambayo

Huwahini mezani

Wagotao nyundo kutwa

Wa kukabili chakula

Wanastarehe daima

Chini ya paa

La umma.

Maswali 

(a) Pendekeza kichwa kifaacho kwa kila shairi la A na B







(b) Haya mashairi ni ya aina gani?










(c) Taja sifa zozote tatu za kishairi katika shairi B








(d) Taja mbinu ya lugha iliyotumiwa :-

     
      (i) Katika mshororo wa mwisho wa ubeti wa saba katika shairi la A





       
     (ii) Katika ubeti wa nne wa shairi la B









(e) Fafanua kwa mukhtasari maudhui ya mashairi yote mawili






(f) Andika ubeti wa mwisho wa shairi la A katika lugha nathari






(g) Taja na uonyeshe jinsi idhini ya ushairi ilivyotumika katika shairi la A





(h) Fafanua maana ya maneno haya kama yalivyotumika katika shairi:-





    
     (i) Maulama

    
     (ii) Wameongolewa

    
     (iii) Wagotao

(iv) Huwahini

13.

Soma shairi na kisha uyajibu maswali yafuatayo:-

CHEMA HAKIDUMU

Chema hakidumu, kingapendekeza,

Saa ikitimu, kitakuteleza,

Ukawa na hamu, kukingojeleza,

Huwa ni vigumu, kamwe hutaweza.

Chema sikiimbi, kwamba nakitweza,

Japo mara tumbi, kinshaniliza,

Na japo siombi, kipate n’ongeza,

Mtu haniambi, pa kujilimbikiza.

Chema mara ngapi, kinaniondoka,

Mwahanga yu wapi? Hakukaa mwaka,

Kwa muda mfupi, aliwatilika,

Ningefanya lipi, ela kumzika?

Chema wangu babu, kibwana Bashee,

Alojipa tabu, kwamba anilee,
Na yakwe sababu, ni nitengenee,

Ilahi wahhabu, mara amtwee.

Chema wangu poni, kipenzi nyanyangu,

Hadi siku hini, Yu moyoni mwangu,

Yu moyoni ndani, hadi kufa kwangu,

Ningamtamani, hatarudi kwangu.

Maswali


(a) Eleza dhamira ya mwandishi










(b) Fafanua umbo la shairi hili










(c) Andika ubeti wa kwanza kwa lugha ya nathari





 


(d) Taja na kutoa mfano mmoja wa tamathali yoyote ya lugha inayojitokeza katika shairi



(e) Taja mbinu nne za uhuru wa mshairi huku ukitolea kila mbinu mfano






(f) Eleza maana ya maneno yafuatayo kulingana na vile yalivyotumika:-

    

 (i) Nitengenee

    

 (ii) Ningamtamani

     

(iii) Ikitimu











14..   Soma shairi na kisha uyajibu maswali yafuatayo:-

 1. 
Ni sumu, sumu hatari

Unahatarisha watoto

Kwa ndoto zako zako leweshi

Za kupanda ngazi

Ndoto motomoto ambazo

Zimejenga ukuta

Baina ya watoto

Na maneno laini

Ya ulimi wa wazazi

2. 
Ni sumu, sumu hasiri

Unahasiri watoto

Kwa pupa yako hangaishi

Ya kuwa tajiri mtajika

Pupa pumbazi ambayo

Imezaa jangwa bahili

Badala ya chemichemi

Ya mazungumzo na maadili

Baina ya watoto na mzazi

3. 
Ni sumu, sumu legezi

Unalegeza watoto

Kwa mazoea yako tenganishi

Ya daima kunywa ‘moja baridi’

Mazoea mabaya ambayo yanafunga katika klabu

Hadi saa nane usiku

Huku yakijenga kutofahamiana

Baina ya watoto na mzazi

4. 
Ni sumu, sumu jeruhi

Unajeruhi watoto kwa pesa,

Kwa mapenzi yako hatari

Ya kuwaliwaza watoto kwa pesa

Zinawafikisha kwenye sigara na ulevi

Na kisha kwenye madawa ya giza baridi

Barabara inayofikisha kwenye giza baridi la kaburi la asubuhi

Maswali

(a) Pendekeza kichwa kwa shairi hili









(b) Fafanua maudhui ya shairi hili









(c) Ni kwa njia gani kinachozungumziwa kinajenga ukuta?






(d) Dondoa tamathali mbili za usemi zilizotumika katika shairi na uzitolee mfano 



(e) Eleza umbo la shairi hili

(f) Uandike ubeti wa nne kwa lugha nathari








(g) Eleza maana ya vifungu hivi vilivyotumika katika shairi ;






     (i) Giza baridi

     (ii) Yanakufunga katika klabu
